open-index/open-wikipedia-markdown huggingface dataset:
Pablo Trigueros

**Pablo Trigueros Estrada**, nado en Herreruela de Oropesa o 4 de abril de 1993, é un futbolista español que xoga como defensa central no Gimnàstic de Tarragona, da Primeira División RFEF. 

É curmán do centrocampista do Villarreal, Manu Trigueros.

## Traxectoria 
Naceu nunha familia de futbolistas, pois seu pai, Julio Trigueros, militou varios anos en equipos da Segunda División B, ao igual que o seu tío José Antonio; mentres que outro dos seus tíos, Manuel, xogou na Segunda División co Atlético Marileño e o Granada. Ademais o seu curmán Manu Trigueros é xogador do Villarreal.

Pasou polas filas do equipo xuvenil do Atlético de Madrid, antes de chegar na tempada 2012/13 ao Atlético de Madrid C, da Terceira División. Durante as seguintes dúas tempadas alternou o C co Atlético de Madrid B, da Segunda B.

Nas tempadas 2015/16 e 2016/17 xogou nas filas da Arandina CF, onde se fixo coa titularidade. Na tempada 2017/18 fichou polo Rápido de Bouzas, que iniciaba a primeira campaña na Segunda B da súa historia. Titular indiscutible, foi o xogador de campo con máis minutos esa tempada no equipo adestrado por Borja Jiménez, que acabou sendo a revelación do Grupo I, no que quedou a tan só 2 puntos da promoción de ascenso a Segunda División.

Na tempada 2018/19 asinou pola Ponferradina, adestrada por Bolo. Foi titular durante case toda a tempada, facendo parella de centrais con Zabaco, e conseguiu o ascenso á Segunda División, despois de derrotar na fase de promoción a Cornellà, Cartagena e Hércules. Na seguinte tempada disputou 32 encontros coa Ponferradina na Segunda División e marcou un gol contra o Cádiz no Ramón de Carranza.

O 1 de outubro de 2020 fíxose oficial a súa incorporación ao CD Mirandés, tamén da categoría de prata, por unha tempada. Con todo, disputou só 18 partidos no equipo de José Alberto, que preferiu aos centrais Berrocal e Vivian.

O 6 de xullo de 2021, despois de rematar o seu contrato co club burgalés, asinou polo Deportivo da Coruña, na nova Primeira División RFEF. Debutou co club galego na vitoria por 0-1 da segunda xornada fronte ao Tudelano no Ciudad de Tudela. Con todo, foi un dos xogadores menos utilizados polo adestrador Borja Jiménez, participando só en oito partidos de liga e dous de Copa do Rei. Ao remate da tempada o seu contrato non foi renovado e puxo rumbo a Castela e León, onde asinou como novo xogador da Cultural Leonesa.

Disputou un total de 31 partidos no club leonés, marcando 2 goles. En 2023 fichou polo Gimnàstic de Tarragona, da mesma categoría.

## Notas 
## Véxase tamén 
### Ligazóns externas 
* Datos do xogador en BDFutbol .
Enrique Santamarina

O nome **Enrique Santamarina** pode referirse a:

***Enrique Santamarina Valcárcel**, político arxentino (1870-1937);

***Enrique Santamarina Becerra**, veterinario e mecenas galego (1910-2005).
Rugby Europe Super Cup

A **Supercopa de Rugby Europe** (en inglés e oficialmente **Rugby Europe Super Cup** ou **RE Super Cup**) é o torneo de rugby creado por Rugby Europe para clubs e franquías de países emerxentes. A primeira edición deste torneo comezará en setembro de 2021 e rematará en maio de 2022 e contará con oito equipos participantes.

Mentres que as dúas máximas competicións continentais a nivel de clubs (Champions Cup e Challenge Cup) están organizadas polas tres ligas profesionais europeas (Premiership, Top 14 e Pro14) e nelas participan os equipos das Seis Nacións (Inglaterra, Francia, Italia, Gales, Escocia e Irlanda), a Supercopa será organizada polo ente reitor do rugby europeo e está destinada a equipos de países que compiten no segundo nivel.

## Formato
O 7 de xullo de 2021 o ente reitor do rugby continental anunciou a creación dunha nova competición para clubs ou franquías de países europeos alleos ó Torneo das Seis Nacións. No anuncio achegou información sobre as datas da primeira edición, o seu formato e os seus participantes.
### Equipos
Os oito participantes quedarán divididos por criterios xeográficos en dous grupos de catro equipos:
;Conferencia Oeste
*  CyL Iberians 
*  Lusitanos XV
*  Devils
*  Delta
;Conferencia Leste
*  Blacks Lion
*  Tel-Aviv Heat
*  Enisey-STM / *  Wolves
*  Lokomotiv Penza / *  Batumi RC

### Datas
A primeira fase da competición será unha liguiña de seis xornadas na que cada equipo xogará dúas veces fronte a cada rival do seu mesmo grupo.
* Xornada 1: 18/19 de setembro de 2021
* Xornada 2: 25/26 de setembro de 2021
* Xornada 3: 23/24 de outubro de 2021
* Xornada 4: 30/31 de outubro de 2021
* Xornada 5: 4/5 de decembro de 2021
* Xornada 6: 11/12 de decembro de 2021
Na segunda fase da competición os dous primeiros clasificados disputarán as semifinais, que se levarán a cabo en abril de 2022 e nas que os gañadores dos grupos xogarán como locais. Os gañadores das semifinais disputarán a final en maio de 2022.

## Notas
## Véxase tamén 
### Outros artigos 
* European Rugby Champions Cup
* European Challenge Cup
* European Shield
Premio Manuel Murguía de Ensaio

O **Premio Manuel Murguía de Ensaio**, chamado así en recoñecemento da figura e obra de Manuel Murguía, é convocado pola Deputación da Coruña. Está dotado con 6500 euros e a publicación da obra.

## Edicións 
## Notas
Sangue fácil

***Sangue fácil*** (en ) é un filme estadounidense de 1984 escrito, editado, producido e dirixido por Joel e Ethan Coen, e está protagonizado por John Getz, Frances McDormand, Dan Hedaya e M. Emmet Walsh. Conta a historia dun camareiro de Texas que se atopa no medio dunha trama de asasinato cando o seu xefe descobre que ten unha aventura coa súa muller. Foi o debut na dirección dos irmáns Coen e o primeiro como fotógrafo de Barry Sonnenfeld, que máis tarde se converteu en director, así como o debut na longametraxe da esposa de Joel Coen, McDormand, que continuou para protagonizar moitos dos seus filmes.

Estreouse en galego o 1 de maio de 1993 na TVG.

## Personaxes 
* John Getz como Ray
* Frances McDormand como Abby
* Dan Hedaya como Julian Marty
* M. Emmet Walsh como Lorren Visser
* Samm-Art Williams como Meurice

## Notas 
## Véxase tamén 
### Bibliografía 
*
*
*

### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Ivanhoe (filme de 1952)

***Ivanhoe*** é un filme británico-estadounidense de 1952 dirixido por Richard Thorpe e producido por Pandro S. Berman para Metro-Goldwyn-Mayer. Foi rodado en Technicolor, cun elenco composto por Robert Taylor, Elizabeth Taylor, Joan Fontaine, George Sanders, Emlyn Williams, Finlay Currie e Felix Aylmer. O guión foi escrito por Æneas MacKenzie, Marguerite Roberts e Noel Langley, e baséase na novela histórica de 1819 *Ivanhoe*, escrita por Walter Scott.

Estreouse en galego o 25 de marzo de 1991 na TVG.
 
## Personaxes 
* Robert Taylor como Ivanhoe
* Elizabeth Taylor como Rebecca
* Joan Fontaine como Rowena
* George Sanders como De Bois-Guilbert
* Emlyn Williams como Wamba - e narrador (sen acreditar)
* Robert Douglas como Sir Hugh de Bracy
* Finlay Currie como Cedric
* Felix Aylmer como Isaac
* Francis De Wolff como Front de Boeuf 
* Norman Wooland como rei Ricardo
* Basil Sydney como Waldemar Fitzurse
* Harold Warrender como Locksley/Robin Hood
* Patrick Holt como Philip de Malvoisin
* Roderick Lovell como Ralph de Vipont
* Sebastian Cabot como freire Tuck
* John Ruddock como Hundebert
* Michael Brennan como Baldwin
* Megs Jenkins como servo de Isaac
* Valentine Dyall como Norman Guard
* Lionel Harris como Roger de Bermondsley
* Carl Jaffe como monxe autríaco
* Guy Rolfe como príncipe Xoán
* May Hallatt como Elgitha (sen acreditar)
* Robert Brown como garda do castelo en Torquilstone (sen acreditar)
* Martin Benson como delegado xudeu (sen acreditar)
* Jack Churchill como arqueiro nos muros de Torquilstone (sen acreditar)

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Adriana Domínguez

**Adriana Domínguez González**, nada en Ourense o 22 de agosto de 1976, é unha executiva e empresaria galega. Desde maio de 2020 é presidenta executiva da firma de moda Adolfo Domínguez. En 2016 foi nomeada conselleira da empresa; en xullo de 2017 o consello delegou nela todos os poderes executivos primeiro como directora xeral e desde xullo de 2019 como conselleira delegada.

Adriana Domínguez participou en cinco filmes como actriz e é membro vitalicia do Actors Studio

## Traxectoria 
Adriana Domínguez é a filla máis vella de Adolfo Domínguez, deseñador e principal accionista do grupo que leva o nome do seu pai, irmá de Valeria Domínguez, consultora de eCommerce, e de Tiziana Domínguez, deseñadora de Adolfo Domínguez.

Domínguez licenciouse en Ciencias Empresariais Internacionais (E-4) pola ICADE da Universidade Pontificia Comillas, por CESEM (Francia) e por The Lee Strasberg Theatre Institute de Nova York. Obtivo o mestrado en Pensamento na Escola Contemporánea de Humanidades de Madrid e directora de comunicación. En 2016 foi nomeada conselleira de empresa e en xullo de 2017 asumiu os poderes executivos primeiro como directora xeral e desde xullo de 2019 como conselleira delegada.

Durante a súa etapa de 2017 a 2019 relanzou a compañía logrando un incremento das súas vendas comparables de máis do 22&nbsp;%, un aumento da capitalización do 220&nbsp;% e unha suba da facturación en liña do 108&nbsp;%.

Tamén liderou a reorganización interna da empresa, renovando o comité de dirección, contando en 2018 cun 55% de mulleres directivas, e implantando novos métodos de xestión. O consello de administración do grupo está integrado por sete conselleiros, dos que un 43&nbsp;% son mulleres. En 2020, a empresa destacou por ser unha das tres únicas empresa da bolsa española que tiñan paridade de xénero no seu consello.

Reunificou todas a marcas nunha soa e refrescou o posicionamento tradicional da fima coa sostibilidade e a internacionalización, co 52&nbsp;% das tendas situadas fóra de España.

O 29 de maio de 2020 anunciouse que Adolfo Domínguez, principal accionista da compañía cun 31,5&nbsp;% do capital cedía a presidencia executiva da empresa á súa filla Adriana. Nesa data o grupo contaba con 391 puntos de venda en 22 países e facturou 12 millóns no exercicio auditado de 2018-2019. Adolfo Domínguez permaneceu na empresa como conselleiro dominical.

## Filmografía 
* *The Cry* (2007) como María
* *The Bridge of San Luis Rey* (2004) como Pepita
* *Noviembre* (2003) como Alicia
* *O agasallo de Silvia* (2002) como Inés
* *El sueño de Ibiza* (2002) como Chica

## Notas
O detective cantante

***O detective cantante*** (en ) é un filme estadounidense de 2003 dirixido por Keith Gordon e vagamente baseado na serie homónima da BBC, do escritor británico Dennis Potter. Está protagonizado por Robert Downey Jr., xunto con Katie Holmes, Adrien Brody, Robin Wright Penn, Mel Gibson e Carla Gugino.

## Personaxes 
* Robert Downey Jr. como Dan Dark
** David Dorfman como Dan Dark de mozo
* Robin Wright Penn como Nicola / Nina / Blonde
* Jeremy Northam como Mark Binney
* Katie Holmes como enfermeira Mills
* Mel Gibson como Dr. Gibbon
* Adrien Brody como First Hood
* Jon Polito como Second Hood
* Carla Gugino como Betty Dark / Hooker
* Saul Rubinek como especialista da pel
* Alfre Woodard como Chief of Staff
* Amy Aquino como enfermeira Nozhki
* Eddie Jones como Moonglow Bartender
* Clyde Kusatsu como doutor xaponés

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en Metacritic
Duvidha

***Duvidha*** é un filme indio de 1973 dirixido por Mani Kaul, baseado nunha historia rajasthani homónima escrita por Vijaydan Detha. e o Premio da Crítica ó mellor filme nos Premios Filmfare de 1974. Foi refeito no ano 2005 baixo o título *Paheli*, protagonizado por Shahrukh Khan e Rani Mukherjee.

Estreouse subtitulado en galego o 30 de marzo de 2021, no Centro Galego de Artes da Imaxe (A Coruña).

## Personaxes 
* Raisa Padamsee como Lachhi
* Ravi Menon como Krishnalal, fillo do mercador
* Hardan
* Shambhudan 
* Manohar Lalas
* Kana Ram
* Bhola Ram

## Produción 
O filme foi rodado na vila de Borunda, en Tehsil Bilara, no distrito de Jodhpur, a vila natal do autor Vijay Dan Detha' Bijji.

## Notas 
## Véxase tamén 
### Ligazóns externas 
*
Dhrupad (filme)

***Dhrupad*** é un filme documental indio de 1982 dirixido por Mani Kaul. É un documental dedicado a dhrupad, un estilo de música da India .

Estreouse subtitulado en galego o 6 de abril de 2021, no Centro Galego de Artes da Imaxe (A Coruña).

## Personaxes 
* Fariduddin Dagar como vocalista
* Zia Mohiuddin Dagar como intérprete de Rudra veena

## Notas 
## Véxase tamén 
### Ligazóns externas 
*
El Dorado (filme de 1966)

***El Dorado*** é un filme estadounidense de 1966 producido e dirixido por Howard Hawks e protagonizado por John Wayne e Robert Mitchum. Escrito por Leigh Brackett e vagamente baseado no libro *The Stars in Their Courses* de Harry Brown, o filme conta a historia dun pistoleiro que chega en auxilio dun vello amigo: un alguacil bébedo que loita por defender un gandeiro e a súa familia contra outro gandeiro que tenta roubarlles a auga. O pistoleiro e o alguacil son axudados por un guerreiro indio envellecido e un xogador novo. O elenco secundario está composto por James Caan, Charlene Holt, Ed Asner, Paul Fix, Arthur Hunnicutt, Michele Carey e Christopher George.

## Personaxes 
* John Wayne como Cole Thornton
* Robert Mitchum como Sheriff J.P. Harrah
* James Caan como Alan Bourdillion Traherne, alcumado "Mississippi"
* Charlene Holt como Maudie
* Paul Fix como Dr. Miller
* Arthur Hunnicutt como Bull Harris
* Michele Carey como Josephine "Joey" MacDonald
* R. G. Armstrong como Kevin MacDonald
* Ed Asner como Bart Jason
* Christopher George como Nelse McLeod
* Marina Ghane como Maria
* Robert Donner como Milt
* John Gabriel como Pedro
* Johnny Crawford como Luke MacDonald
* Jim Davis como Jim Purvis
* Adam Roarke como Matt MacDonald
* John Mitchum como Elmer
* Chuck Roberson como pistoleiro de Jason
* Don Collier como Joe Braddock
* Olaf Wieghorst como Swede Larsen
* Dean Smith como Charlie Hagan

## Notas 
## Véxase tamén 
### Bibliografía 
* 
* 
* 

### Ligazóns externas 
* 
* Ficha en AllMovie
Phffft

***Phffft*** é un filme estadounidense de 1954 dirixido por Mark Robson. Está protagonizado por Judy Holliday, Jack Lemmon e Jack Carson, e conta con Kim Novak entre o elenco secundario. Foi escrito por George Axelrod, sendo o segundo filme protagonizado por Holliday e Lemmon dese ano, logo de *It Should Happen to You*.

Estreouse en galego o 8 de abril de 1992 na TVG.

## Personaxes 
* Judy Holliday como Nina Tracey (née Chapman)
* Jack Lemmon como Robert Tracey
* Jack Carson como Charlie Nelson
* Kim Novak como Janis
* Luella Gear como Mrs. Edith Chapman
* Donald Randolph como Dr. Van Kessel
* Donald Curtis como Rick Vidal
* Arny Freeman como profesor de lingua de Nina
* Eddie Searles como Tommy
* Merry Anders como Marsha
* Mylee Andreason como profesora de danza de Robert
* Sally Mansfield como Miss Comstock
* Joyce Jameson como Secretaria
* Bess Flowers como extra no club
* Jimmie Dodd como condutor de taxi
* Shirlee Allard como Secretaria
* Wendy Howard como modelo do artista
* Charlotte Lawrence como Cynthia

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
Peite

[miniatura|240x240px|Peite de ouro escita do [Século -IV|século IV a. C., exposto no Museo do Ermitage, en San Petersburgo, Rusia.]]
O **peite**, **pente** ou **pieite** é un utensilio plano con púas que serve para arranxar, desenredar e limpar o cabelo ou compor outras fibras. Existen diferentes modelos, que varían no número e grosor das púas, segundo o tipo de cabelo ou fibra que se desexe arranxar. Os peites fabricábanse outrora en cuncha de tartaruga carei pero ao estar prohibida a caza da tartaruga, agora os materiais máis habituais son o plástico e a madeira.

Existen os seguintes tipos de peites: 

* *Peites de púas anchas*. Úsanse para peitear cabeleiras con moito pelo e para definir os rizos.
* *Peites de púas estreitas*. Son útiles para peitear o cabelo mollado.
* *Peites mixtos*, que combinan púas anchas e estreitas. Poden usarse indistintamente unhas ou outras simplemente dándolle media volta ao peite.

## Notas 
## Véxase tamén
Paco Olmos

**Francisco Olmos Hernández**, máis coñecido como **Paco Olmos**, nado en Valencia, é un adestrador de baloncesto español. No seu palmarés conta cunha ULEB Cup, un subcampionato da Liga ACB, un título de LEB Ouro, dúas Copas Princesa, tres títulos de campión da liga mexicana, así como o recoñecemento ao mellor adestrador da ACB da campaña 2003. A nivel internacional posúe unha medalla de prata no Torneo das Américas de 2013 e un bronce no Centrobasket de 2014, ambas co selección de Porto Rico.

## Palmarés 
* 1997-98. Calpe. EBA. Ascenso a LEB
* 2002-03. Pamesa Valencia. ACB. Subcampión
* 2002-03. Pamesa Valencia. ULEB Cup. Campión
* 2008-09. Melilla Baloncesto. Copa Príncipe. Subcampión
* 2009-10. ViveMenorca. LEB Oro. Campión do Playoff e ascenso.
* 2009-10. ViveMenorca. Copa Príncipe. Subcampión.
* 2013. Porto Rico. Torneo das Américas (Venezuela). Bronce
* 2014. Porto Rico. Centrobasket (México). Prata.
* 2016-17. Fuerza Regia de Monterrey. LNBP. Campión.
* 2018-19. Fuerza Regia de Monterrey. LNBP. Campión.
* 2020. Fuerza Regia de Monterrey. LNBP. Campión.

## Notas 
## Véxase tamén 
### Ligazóns externas 
* Perfil de Paco Olmos na web da ACB
O semental branco

***O semental branco*** (en ) é un filme estadounidense de 1986 dirixido por William A. Levey e escrito por Harry Alan Towers. Está protagonizado por Mickey Rooney, Susan George, Isabel García Lorca, Billy Wesley, Martin Charles Warner e Françoise Pascal. Estreouse nos cinemas dos Estados Unidos en agosto de 1986 a través de Cannon Film Distributors.

Estreouse en galego o 25 de marzo de 1992, na TVG.

## Personaxes 
* Mickey Rooney como Barney Ingram
* Susan George como Madame Rene
* Isabel García Lorca como Stephanie Ward
* Billy Wesley como Lucas Mitchell
* Martin Charles Warner como Emmett Fallon
* Françoise Pascal como Marie Ward Leeman
* Read Morgan como Harvey Leeman
* Stanley Siegel como Jim Piper
* Jay Rasumny como Johnny
* Debra Berger como Lili Castle
* Murray Langston como Gorman

## Notas 
## Véxase tamén 
### Ligazóns externas 
*
Manuel López Mosquera (Quiroga)

**Manuel López Mosquera**, nado en Monforte de Lemos en 1908 e finado o 14 de xullo de 1975, foi un avogado e político galego.

## Traxectoria 
Procurador dos tribunais. Instalouse en Quiroga. Foi xefe de Falange, sendo un dos asinantes da acta de integración. Participou na guerra civil co grao de alférez provisional. En xullo de 1937 era secretario de Falange Española Tradicionalista y de las JONS de Quiroga. No franquismo foi nomeado concelleiro de Quiroga e primeiro tenente alcalde. Foi nomeado alcalde de Quiroga a finais de febreiro de 1964. Foi deputado provincial, e presidente da Comisión de Repoboación Forestal da Deputación. Finou o 14 de xullo de 1975.

## Notas
PSO J318.5−22

thumb|"Cartel de viaxe" do Programa de Exploración de Exoplanetas da NASA para PSO J318.5-22

**PSO J318.5−22** é un planeta interestelar, un obxecto de masa planetaria que non orbita unha estrela. As teorías actuais sobre tales obxectos inclúen a posibilidade de que perturbacións gravitacionais puidesen expulsalos dos seus sistemas planetarios pouco despois de formarse a través da acreción planetaria ou tamén poderían estar formados por algún outro medio. As temperaturas estimadas dentro das súas nubes exceden os 1,100 K (800 °C). As nubes, feitas de po quente e ferro fundido, amosan como de xeneralizadas están as nubes nos planetas e obxectos semellantes. En 2020, os modelos amosaron que a variabilidade do brillo non se pode atribuír sen ambigüidade ás nubes.

## Notas
## Véxase tamén 
* CFBDSIR 2149−0403
* 2MASS J1119–1137
* Kepler-22b
A poeta analfabeta

***A poeta analfabeta*** é un filme documental galego de 2020 dirixido por Sonia Méndez e rodado en lingua galega. O filme é un retrato da escritora e activista Luz Fandiño. O filme, que conta co apoio do AGADIC, estreouse o 12 de outubro no Festival Cineuropa.

## Sinopse 
O documental fai un repaso pola vida de Luz Fandiño, rodado cando tiña 88 anos.

## Notas
O teito da balea

***O teito da balea*** (en ) é un filme neerlandés de 1982 dirixido polo chileno Raúl Ruiz. É un filme surrealista e realismo máxico realizado por Ruiz nos Países Baixos cando estaba no exilio e "...é unha das súas ficcións máis enganosas e delirantes".

O filme usa seis linguas diferentes, incluíndo unha lingua inventada. A historia céntrase nun antropólogo neerlandés, a súa muller e o seu fillo, que son convidados á casa dun millonario comunista na Patagonia (unha área localizada en Chile e na Arxentina) para estudar os dous últimos superviventes dos indíxenas yachanes.

## Personaxes 
* Willeke van Ammelrooy como Eva
* Jean Badin como Luis
* Fernando Bordeu como Narciso
* Herbert Curiel como Adam
* Amber De Grau como Eden
* Luis Mora
* Ernie Navarro

## Notas 
## Véxase tamén 
### Ligazóns externas 
*
Fortes e castelos das rexións de Volta, Grande Accra, Central e Occidental

thumb|upright=1.8|Mapa do século XIX da Gold Coast e o reino Asante

Durante o período colonial en Ghana, na época coñecida como Gold Coast, construíronse fortes e castelos de estilo europeo, sobre todo por portugueses, holandeses e británicos. Unha serie destas fortificacións e postos avanzados foron designados Patrimonio da Humanidade pola UNESCO.

O forte de Kumasi na rexión de Ashanti construído orixinalmente por un rei Asante a imitación destes fortes coloniais.

Están localizados na costa de Ghana, nas rexións de Volta, Gran Acra, Ghana Central e Ghana Occidental, entre Keta e Beyín. Forman unha longa sucesión de fortes e castelos construídos entre 1482 e 1786. Son o legado das rutas comerciais que os portugueses crearon por todo o mundo na época dos grandes descubrimentos marítimos.

Construídos polas potencias coloniais británica, neerlandesa, danesa e sueca. Cambiaron de mans frecuentemente durante a súa historia.

Once destes edificios declaráronse Patrimonio da Humanidade pola Unesco no ano 1979.
thumb | 200px | Mapa indicando a localización dos castelos.
thumb | 200px | São Jorge da Mina en Elmina.
thumb | 200px | Forte Nassau.
thumb | 200px | Christiansborg. 

## Patrimonio da Humanidade 
## Outros castelos 
## Notas
## Véxase tamén
### Ligazóns externas
* Ghana-Net: Fortes e Castelos de Ghana con fotos)
* Topónimos de Ghana: fortalezas e castelos  (significados e orixes dos nomes)
O príncipe valente (filme de 1954)

***O príncipe valente*** (en ) é un filme estadounidense de 1954 dirixido por Henry Hathaway. Producido por Robert L. Jacks, está protagonizado por James Mason, Janet Leigh, Robert Wagner, Debra Paget e Sterling Hayden. Baséase na serie de banda deseñada homónima creada por Hal Foster.

Estreouse en galego o 8 de abril de 1998 na TVG.

## Personaxes 
* Robert Wagner como Príncipe Valente
* James Mason como Sir Brack
* Janet Leigh como Princesa Aleta de Ord
* Debra Paget como Princesa Ilene de Ord
* Sterling Hayden como Gauvain
* Victor McLaglen como Boltar
* Donald Crisp como Aguar, rei exiliado de Scandia
* Brian Aherne como Rei Artur
* Barry Jones como rei Luke de Ord
* Mary Philips como raíña de Scandia
* Howard Wendell como Morgan Todd
* Tom Conway como Sir Kay
* Primo Carnera como Sligon, rei usurpador de Scandia
* Don Megowan como Lanzarote do Lago
* Richard Webb como Galahaz
* Jarma Lewis como Xenevra
* Neville Brand como guerreiro viquingo
* John Davidson como patriarca
* John Dierkes como Tristán
* Otto Waldis como Patch-Eye
* Percival Vivian como médico real
* Robert Adler como Brack's Man-at-Arms
* James Dime

## Notas 
## Véxase tamén 
### Outros artigos 
* Lista de filmes baseados na lenda artúrica
### Ligazóns externas 
* 
* Ficha en AllMovie
Kalimantan

**Kalimantan** (pronuncia "Calimantán) é a porción indonesia da illa de Borneo. Comprende o 73 % da superficie da illa. As partes non indonesias de Borneo son Brunei e Malaisia ​​Oriental.

En Indonesia, "Kalimantan" refírese a toda a illa de Borneo.

## Xeografía 
Kalimantan ocupa unha superficie de 539 237,77 km², e no ano 2020 contaba cunha poboación de 16 625 796 habitantes, polo que a densidade de poboación nese ano era de 31 hab./km²

## División administrativa 
Kalimantan está hoxe dividido en cinco provincias:
*Kalimantan Central
*Kalimantan Meridional
*Kalimantan Occidental 
*Kalimantan Oriental
*Kalimantan Setentrional 

### Historia administrativa 
Foi administrada como unha provincia única entre 1945 e 1956.En 1957 creouse a provincia de Kalimantan Central, ao separarse da actual Kalimantan do Sur.Houbo catro provincias até o 25 de outubro de 2012, cando Kalimantan do Norte se separou de Kalimantan Oriental.

* Excluíndo Kalimantan Setentrional, que se separou de Kalimantan Oriental co resultado da perda de poboación e superficie no censo de 2015.

miniatura|400px|centro|Localización de Kalimantan no sueste asiático

## Notas 
## Véxase tamén 
* Nusantara
* Cidade de Nusantara
Sitios prehistóricos e covas decoradas do val do Vézère

Os **sitios prehistóricos e covas decoradas do val do Vézère** son un Patrimonio da Humanidade da UNESCO en Francia desde 1979. Enumera especificamente 15 sitios prehistóricos no Val de Vézère no departamento de Dordoña, principalmente en Les Eyzies-de-Tayac-Sireuil e arredores, que chamouse a "capital da prehistoria".
Este val é excepcionalmente rico en sitios prehistóricos, con máis de 150 sitios coñecidos, incluíndo 25 covas decoradas, e desempeñou un papel esencial no estudo do paleolítico e a súa arte. Tres dos sitios son os homónimos dos períodos prehistóricos; o Micoquiense (chamado así por La Micoque), Musteriano (despois de Le Moustier) e Magdaleniano (despois de Abri de la Madeleine). Ademais, o refuxio de rocha Cro-Magnon deu o seu nome ao Cro-Magnon, o nome xenérico dos humanos modernos europeos. Moitos dos sitios descubríronse ou recoñecéronse por primeira vez como significativos e explorados cientificamente polos arqueólogos Henri Breuil e Denis Peyrony a principios do século XX, mentres que Lascaux, que ten a arte rupestre máis excepcional destes, descubriuse en 1940.

A importancia da rexión como centro de actividade e arte paleolítico explícase na "Larousse Encyclopedia of Prehistoric & Ancient Art":

O mesmo libro enumera entón 7 obras mestras da arte prehistórica, incluíndo Lascaux, Les Combarelles e Font de Gaume.

Doce dos 15 sitios listados están abertos a un número limitado de visitantes ao día (na maioría dos casos menos de 100 ao día). Dous sitios (La Mouthe e La Madeleine) son completamente inaccesibles para o público. No caso de Lascaux, a cova orixinal está pechada, pero son facilmente accesibles amplas reproducións en 3D construídas nas proximidades.

## Sitios incluídos na listaxe da UNESCO 
## Notas
;Referencias

## Véxase tamén
### Ligazóns externas
* Sites préhistoriques et grottes ornées de la vallée de la Vézère (UNESCO) 
* La prehistoria en el valle de la Vézère na páxina web do *Pôle International de la Préhistoire* 
* A cova de Lascaux na páxina web do Ministerio francés de Cultura e Comunicación 
* As covas decoradas e os abrigos na rocha do Périgord prehistórico  na páxina web *Hominides.com* 
* Grottes ornées et disements préhistoriques de Dordogne (Oficina de Turismo de Tayac)
Mikel Sanz

**Mikel Sanz Zarandona**, nado o 28 de setembro de 1992 en Plungė, é un xogador lituano de baloncesto profesional que xoga no Grupo Alega Cantabria da Liga LEB Ouro.

## Traxectoria profesional 
O 13 de xullo de 2021, anunciouse a súa fichaxe polo Básquet Coruña da Liga LEB Ouro.

## Notas 
## Véxase tamén 
### Ligazóns externas 
*Perfil en FEB.es
Nigel Williams-Goss

**Nigel Williams-Goss**, nado o 16 de setembro de 1994 en Happy Valley, Oregón, é un xogador estadounidense de baloncesto profesional que xoga no Real Madrid da Liga ACB.

## Traxectoria profesional 
O 23 de xuño de 2017, Williams-Goss foi seleccionado na 55ª posición do Draft da NBA de 2017 polos Utah Jazz. Tras xogar cos Jazz a Liga de Verán da NBA de 2017, asinou un contrato de dous anos co KK Partizan serbio o 28 de agosto de 2017.

En xullo de 2018, Williams-Goss asinou un acordo de tres anos co Olympiacos BC grego. O 15 de xullo de 2019, o Olympiacos anunciou que Williams-Goss exerceu a súa cláusula de saída para unirse ós Utah Jazz. Catro días máis tarde, asinou cos Jazz.

O 5 de xaneiro de 2021, o PBC Lokomotiv Kuban ruso fichou a Williams-Goss ata final de tempada.

O 13 de xullo de 2021, anunciouse a fichaxe de Williams-Goss por dous anos co Real Madrid da Liga ACB.

## Notas 
## Véxase tamén 
### Ligazóns externas 
* Estatísticas en Basketball-Reference.com
Francisco Teijeiro Fernández

**Francisco Teijeiro Fernández**, nado en Quiroga cara a 1922 e finado en Santiago de Compostela o 7 de xuño de 2002, foi un político galego.

## Traxectoria 
No franquismo foi nomeado alcalde de Quiroga nos anos setenta. Nas primeiras eleccións democráticas encabezou a candidatura da Coalición Democrática, como independente, foi elixido alcalde.

## Vida persoal 
Casou con María Teresa Rodríguez Regueiro e foi pai de Francisco e María Teresa Teijeiro Rodríguez.

## Notas 
## Véxase tamén 
### Outros artigos 
* Eleccións municipais en Quiroga
Juergen Elitim

**Juergen Farid Elitim Sepúlveda**, nado en Cartaxena de Indias o 13 de xullo de 1999, é un futbolista colombiano que xoga de centrocampista no Legia Warszawa, da Ekstraklasa de Polonia.

## Traxectoria 
Nado en Cartaxena de Indias, seu pai, un apaixonado do fútbol, púxolle o nome de Juergen polo futbolista alemán Jürgen Klinsmann. Comezou xogando no Nuevo Milenio da súa cidade natal, pasando en 2011 ao Cyclones de Cali. Tres anos despois fichou polo Leones FC, da cidade antioqueña de Itagüí, co que debutou na Primeira División de Colombia con 17 anos.

A súa progresión permitiulle dar o salto a Europa, uníndose en 2017 ao equipo xuvenil do Granada.

En 2019 o Watford fíxose cos seus dereitos e na tempada 2019/20 xogou de novo cedido no Marbella, co que actuou en 21 partidos de liga, un da promoción de ascenso e dous da Copa do Rei, marcando un gol.

Na seguinte campaña saíu cedido á Ponferradina da Segunda División. Debutou na segunda xornada contra o Albacete no Carlos Belmonte e disputou un total de 41 partidos de liga, 17 deles como titular, nunha tempada na que o equipo adestrado por Bolo acadou a oitava praza.

En xullo de 2021 anunciouse que o futbolista xogaría cedido unha cuarta tempada consecutiva, esta vez no Deportivo da Coruña, na nova Primeira División RFEF. Debutou co club galego o 29 de agosto de 2021, no primeiro encontro da tempada 2021/22 da Primeira División RFEF contra o Celta B en Riazor, que acabou con goleada coruñesa por 5-0. Tivo unha destacada actuación en dito partido, repartindo dúas asistencias nos goles de Miku e Quiles, e foi elixido mellor xogador do encontro.

Continuou a un alto nivel durante o resto da competición e foi titular en tódolos encontros de liga agás dous, sendo o xogador máis destacado do Deportivo durante a tempada. Na final da promoción de ascenso contra o Albacete, un preciso pase seu foi rematado á portería por Mario Soriano para facer o gol co que o Deportivo se adiantou no marcador, pero o Albacete acabou remontando e deixando ao equipo coruñés sen ascenso. Pechou o seu paso polo club galego con 36 partidos, 1 gol e 13 asistencias. Disputou 29 partidos co club cántabro, 22 deles como titular, e logrou dous goles.

En xuño de 2023 foi traspasado ao Legia Warszawa, equipo da Ekstraklasa de Polonia.

## Notas 
## Véxase tamén 
### Ligazóns externas 
* Datos do xogador en BDFutbol .
Agrupacións musicais galegas

miniatura|Folerpas, cuarteto tradicional.
As **agrupacións musicais galegas** son as diferentes formacións, de instrumentos e músicos, aparecidas ao longo dos séculos na música tradicional galega.

## Agrupacións 
## Notas 
## Véxase tamén 
### Bibliografía 
*
Guerschon Yabusele

**Guerschon Yabusele**, nado o 17 de decembro de 1995 en Dreux, é un xogador francés de baloncesto profesional que xoga no Real Madrid da Liga ACB.

## Traxectoria profesional 
O 23 de xuño de 2016, Yabusele foi seleccionado na 16ª posición do Draft da NBA de 2016 polos Boston Celtics, e disputou con eles a Liga de Verán da NBA de 2016.

O 20 de xullo de 2017, Yabusele asinou cos Celtics. Debutou na NBA o 20 de outubro de 2017, con tres puntos e un rebote en tres minutos de xogo, na vitoria de Boston por 102–92 contra os Philadelphia 76ers.

O 12 de xullo de 2021, anunciouse a fichaxe de Yabusele por unha tempada co Real Madrid da Liga ACB.

## Notas 
## Véxase tamén 
### Ligazóns externas 
* Estatísticas en Basketball-Reference.com
Josep Calavera

**Josep Calavera Espinach**, nado Cabra del Camp o 2 de outubro de 1999, é un futbolista español, que xoga de centrocampista no Castellón, da Primeira División RFEF.

É irmán do tamén futbolista Jordi Calavera.

## Traxectoria 
Formouse nas categorías inferiores do Nàstic de Tarragona, debutando en 2016 co seu filial da Terceira División, o La Pobla de Mafumet. En 2017, no seu último ano de xuvenil, fichouno o FC Barcelona. No seu primeiro ano co equipo xuvenil do Barça, conquistou a Copa de Campións e a Liga Xuvenil da UEFA. Ao ano seguinte saíu cedido ao Lleida Esportiu, co que debutou na Segunda División B, xogando 22 partidos de liga e dous da Copa do Rei, e marcando un gol contra o Valencia Mestalla.

Na tempada 2019/20 fichou polo Castellón, tamén de Segunda B. Foi titular durante todo o tempo que estivo no equipo de Óscar Cano, que acabaría ascendendo a Segunda División, pero en febreiro abandonou o club para ingresar no Atlético de Madrid B, co que xogou durante a seguinte tempada e media.

En xullo de 2021 saíu cedido ao Deportivo da Coruña, na nova Primeira División RFEF. Debutou co club galego o 29 de agosto de 2021, no primeiro encontro da tempada 2021/22 da Primeira División RFEF contra o Celta B en Riazor, que acabou con goleada coruñesa por 5-0. Con todo, só disputou 18 minutos máis en toda a primeira volta e tamén contou con pouco protagonismo na segunda, aínda que sumou máis partidos.

Ao remate da tempada fichou polo Castellón, da mesma categoría. Titular indiscutible no club *orellut*, xogou un total de 37 partidos na súa primeira tempada e disputou a promoción de ascenso a Segunda División, eliminando nas semifinais ao seu anterior equipo, o Deportivo, antes de caer eliminado ante o Alcorcón na final.

## Notas 
## Véxase tamén 
### Ligazóns externas 
* Datos do xogador en BDFutbol .
* Datos do xogador en LaPreferente .
Mulero

**Alfonso Santos Rodríguez**, coñecido como **Mulero**, nado na Coruña c. 1900 e finado o 10 de xullo de 1961, foi un futbolista galego, que xogaba como porteiro.

## Traxectoria 
Traballou coas mulas que arrastraban os tranvías da Coruña, motivo polo que recibiu o alcume de *Mulero*. Comezou xogando ao fútbol como dianteiro no Célebre FC do Camiño Novo e logo pasou ao Fabril. Alí ocupou un día a portería, debido á ausencia do gardameta do equipo, e dende entón xogou xa sempre como gardameta. En 1922 fichou polo Deportivo da Coruña, co que xogou durante os seguintes anos no Campionato de Galicia, proclamándose campión na tempada 1926/27, aínda que nos últimos anos perdeu a titularidade en favor de Isidro.

## Notas 
## Véxase tamén 
### Ligazóns externas 
* Datos do xogador en BDFutbol .
Viny Okouo

**Viny Pierrot Marcel Okouo**, nado o 10 de abril de 1997 en Brazzaville, é un xogador congolés de baloncesto profesional.

## Traxectoria profesional 
O 13 de xullo de 2021, anunciouse a fichaxe de Okouo por dúas tempadas polo Obradoiro CAB da Liga ACB. Tras unha tempada en Santiago, na que xogou 30 partidos e acadou 5.1 puntos e 3 rebotes por encontro, Okouo deixou o Obradoiro.

## Notas 
## Véxase tamén 
### Ligazóns externas 
* Perfil en ACB.com
Provespa barthelemyi

***Provespa barthelemyi*** é unha especie de insecto himenóptero da suborde dos apócritos, superfamilia dos vespoideos, familia dos véspidos e subfamilia dos vespinos, unha das tres incluídas na actualidade no xénero *Provespa*.

## Taxonomía 
### Descrición 
A especie foi descrita en 1905 polo naturalista e entomólogo francés Robert du Buysson, co nome de *Vespa barthelemyi*,

## Notas 
## Véxase tamén 
### Bibliografía 
* Aguiar, Alexandre P. *et al*. (2013): "Order Hymenoptera". En Zhang, Z.-Q. (ed.): "Animal Biodiversity: An Outline of Higher-level Classification and Survey of Taxonomic Richness (Addenda 2013)". *Zootaxa* **3703**: 1–82.
* Borror, D. J., DeLong, D. M. & Triplehorn, C. A. (1976): *An introduction to the study of insects*, 4ª ed. Nova York, Chicago: Holt, Rinehart and Winston. ISBN 0-0308-8406-3.
* Grimaldi, D. & Engel, M. S. (2005): *Evolution of the Insects*. Cambridge: Cambridge University Press. ISBN 978-0-5218-2149-0.
* Huber, John T. (2009): "Biodiversity of Hymenoptera". Capítulo 12. En Robert G. Foottit & Peter H. Adler: *Insect Biodiversity: Science and Society*. Hoboken, New Jersey: Blackwell Publishing. ISBN 978-1-4051-5142-9.
* Michener, Charles D. (2007): *The Bees of the World*. 2ª ed. Baltimore: The Johns Hopkins University Press. ISBN 978-0-8018-8573-0.
* O'Toole, Christopher & Raw, Anthony (1999): *Bees of the world*. Londres: Cassell & Co. ISBN 0-8160-5712-5.
* Sharkey, Michael J. (2007): "Phylogeny and Classification of Hymenoptera". *Zootaxa* **1668**: 521–548.
* Sharkey, M. J.; Carpenter, J. M & Vilhelmsen, L. (2012): "Phylogenetic relationships among superfamilies of Hymenoptera". *Cladistics* **28** (1): 80–112.
* Vilhelmsen, Lard (2001): "Phylogeny and classification of the extant basal lineages of the Hymenoptera (Insecta)". *Zoological Journal of the Linnean Society* **131**: 393–442.

### Outros artigos 
* Himenópteros
* Apócritos
* Vespoideos
* Véspidos
* Vespinos
* *Provespa*
Botella (instrumento musical)

A **botella labrada**, xeralmente de anís, é un recipiente empregado na música tradicional galega para o acompañamento musical. Como instrumento correspóndelle a categoría de idiófono refregado.

## Características 
Este tipo de botellas, con relevos na superficie para evitar que escorreguen das mans, apareceron a finais do século XIX. Axiña foron empregadas nas festas populares para o acompañamento rítmico do canto.

A botella sostense cunha man en posición horizontal en tanto que se refrega ritmicamente cun utensilio metálico como a chave da casa ou o mango dun garfo ou culler.

## Notas 
## Véxase tamén 
### Bibliografía 
* 

### Ligazóns externas 
* Instrumentos de cociña: Botella de anís - Música Campomaior (2020). Youtube
Seoane do Courel

Como topónimo **Seoane do Courel** pode referirse a:

;En Galiza
***Seoane do Courel**, parroquia do concello de Folgoso do Courel;
****Seoane do Courel**, lugar da dita parroquia.

## Véxase tamén
### Outros artigos
Efecto Zeigárnik

En psicoloxía, o **efecto Zeigárnik** prodúcese cando unha actividade que foi interrompida pode ser lembrada máis facilmente. Postúlase que as persoas lembran mellor as tarefas interrompidas ou non terminadas que as tarefas completadas. Na psicoloxía da Gestalt, o efecto Zeigárnik utilizouse para demostrar a presenza xeral dos fenómenos Gestalt: non só aparecen como efectos perceptivos, senón que tamén están presentes na cognición.

O efecto é chamado así pola psicóloga soviética Bliuma Zeigárnik.

## Historia 
A psicóloga rusa Bliuma Zeigárnik estudou o fenómeno por primeira vez despois de que o seu profesor e psicólogo da Gestalt, Kurt Lewin notase que un camareiro tiña mellores recordos dos pedidos aínda non pagos. Con todo, despois de completar a tarefa (despois de que todos pagasen) non puido lembrar máis detalles dos pedidos. Zeigárnik deseñou entón unha serie de experimentos para descubrir os procesos subxacentes a este fenómeno. O informe sobre a súa investigación foi publicado en 1927, na revista *Psychological Research*.

A utilidade do recordo pode explicarse mediante a teoría de campo de Lewin: unha tarefa xa iniciada estabelece unha tensión específica da tarefa, o que mellora a accesibilidade cognitiva dos contidos relevantes. A tensión alíviase ao completar a tarefa, mais persiste de se interromper. A través da tensión continua, o contido faise máis facilmente accesíbel e pode ser lembrado facilmente.

Varios estudos, realizados máis tarde noutros países, tentando replicar o experimento de Zeigarnik, non atoparon diferenzas significativas no recordo entre as tarefas "terminadas" e "inacabadas" (por exemplo, Van Bergen, 1968).

## Notas
Bliuma Zeigárnik

**Bliuma Vúlfovna Zeigárnik** (transliteración do cirílico  ), nada o 9 de novembro de 1900 en Prienai e finada o 24 de febreiro de 1988 en Moscova, foi unha psicóloga da Gestalt e psiquiatra soviética que descubriu o efecto Zeigárnik e estabeleceu a psicopatoloxía experimental como unha disciplina separada.

## Traxectoria 
Nada nunha familia xudía en Prienai, Zeigarnik matriculouse na Universidade de Berlín en 1927. Conceptualizou o que se denomina "o efecto Zeigárnik", a partir do estudo das reaccións afectivas e conductuais que producían nos suxeitos experimentais a imposibilidade de dar continuidade a unha variabilidade de tarefas. Esta investigación, preparada baixo a supervisión de Kurt Lewin, preséntaa como unha das experimentadoras máis prolíficas da psicoloxía soviética. 

Na década de 1930, traballou con Lev Vigotski no Instituto Soviético de Medicamento Experimental. Durante a Segunda guerra mundial, axudou a Aleksandr Luria a reparar lesións da cabeza. Foi cofundadora do departamento de psicoloxía da Universidade Estatal de Moscova e de todos os seminarios rusos de psicopatoloxía. Desenvolveu unha concepción orixinal dos estudos en psicopatoloxía, á que denominou patopsicoloxía, conxugando así concepcións de Vigotski e Luria acerca do desenvolvemento psicolóxico. Faleceu en Moscova á idade de 87 anos.

## Notas 
* Biografía de Zeigarnik no sitio web do Departamento de Psicoloxía da MSU  (en ruso)
* A.V. Zeigarnik, "Bliuma Zeigarnik: A Memoir" in *Gestalt Theory* (2007), no 3, pp. 256-268.

## Véxase tamén 
### Outros artigos 
*Cliffhanger
* Efecto Zeigárnik

### Ligazóns externas 
* Bluma Zeigarnik: A Memoir by A. V. Zeigarnik
Pilar Alegría

**María del Pilar Alegría Continente**, nada en Zaragoza o 1 de novembro de 1977, é unha política española do Partido Socialista Obreiro Español (PSOE), nomeada en xullo de 2021 Ministra de Educación e Formación Profesional de España.

## Traxectoria 
Nada en Zaragoza, é licenciada en Maxisterio, na especialidade de Educación Primaria, pola Universidade de Zaragoza e ten un mestrado en Estudos Avanzados en Educación Social pola Universidade Complutense. 

Membro do PSOE, foi coordinadora da Secretaría Federal de Educación e Ciencia, xefa do Gabinete do Departamento de Educación, Cultura e Deportes do Goberno de Aragón, membro do Grupo Zaragoza-Norte e membro da Executiva Federal do PSOE entre 2008 e 2012 como vogal, así como secretaria de Educación na Executiva rexional do PSOE de Aragón.  

Entre 2008 e 2015, foi deputada por Zaragoza. O 29 de xullo de 2014 foi nomeada secretaria de organización do PSOE-Aragón.  

Nas eleccións autonómicas de 2015, presentouse como número dous do PSOE pola provincia de Zaragoza e foi elixida deputada das Cortes de Aragón. O 6 de xullo de 2015 tomou posesión como conselleira de Innovación, Investigación e Universidade do Goberno de Aragón presidida por Javier Lambán. 

Nas primarias de 2017, no PSOE, apoiou a candidatura de Susana Díaz, que saíu derrotada fronte á de Pedro Sánchez. 

En setembro de 2018, Alegría converteuse na candidata do PSOE á alcaldía de Zaragoza, despois de obter o 49% dos votos na primeira volta das primarias celebradas o 24 de setembro e a renuncia da súa rival, Carmen Dueso, na segunda volta catro días despois. Nas eleccións municipais de 2019, o PSOE, malia se-la forza máis votada con dez concelleiros e gañar en tódolos distritos da cidade, agás nos 3 feudos do Partido Popular (Centro, Centro Histórico e Universidade), e pese a ter un acordo cos responsables locais de C's, Albert Rivera forzou o acordo co seu partido con PP, e Vox para lle da-la alcaldía ao candidato popular Jorge Azcón. O seu nomeamento non estivo exento de controversia, xa que a decisión non fora consultada co PSOE aragonés. É a encargada de realizar o relatorio de educación que se ha debater no 40 Congreso do PSOE. 

En xullo de 2021, o presidente Sánchez Pérez-Castejón nomeouna ministra de Educación e Formación Profesional para substituír a Isabel Celáa, tomando posesión o 12 de xullo de 2021.

## Cargos desempeñados 
* Vogal da Comisión Executiva Federal do PSOE (2008-2012).

## Notas 
## Véxase tamén 
### Ligazóns externas 
* Ficha nas Cortes de Aragón
* Ficha no Congreso dos Deputados
Wibo

**Wibo** é unha marca de roupa deportiva española fundada polo empresario leonés Alain Prada.

## Traxectoria 
A empresa Wibo comezou coa idea de facer deseños exclusivos para os seus clientes, non contando con catálogo, de xeito que cada equipo tivese unha imaxe diferente. Actualmente realizan equipamentos para equipos de baloncesto, balonmán, fútbol e quidditch.

## Notas 
## Véxase tamén 
### Ligazóns externas 
* Páxina oficial
Thomas Scrubb

**Thomas Ryan Scrubb**, nado o 26 de setembro de 1991 en Richmond, Columbia Británica, é un xogador canadense de baloncesto profesional que xoga no La Laguna Tenerife da Liga ACB.

## Traxectoria profesional 
O 14 de xullo de 2021, anunciouse a fichaxe de Scrubb por unha tempada polo Obradoiro CAB da Liga ACB. O 19 de xullo de 2022, Scrubb e o Obradoiro acordaron ampliar a súa vinculación por unha tempada máis. O 19 de xullo de 2023, anunciouse a renovación do contrato de Scrubb co Obradoiro para xogar a súa terceira tempada en Santiago.

## Notas 
## Véxase tamén 
### Ligazóns externas 
* Perfil en FIBA.com